Newark Castle er ruinerne af en middelalderlig borg lige uden for byen St Monans, på østkysten af regionen Fife, Skotland. Bygningen stammer sandsynligvis fra 1200-tallet, hvor den skotske kong Alexander 3. (1241 - 1286) tilbragte en del af sin barndom her. Siden da gennemgik borgen forskellige ombygningsfaser, og de nuværende ruiner stammer sandsynligvis fra en ombygning under David Leslies ejerskba i 1600-tallet og Sandilands-familien som havde ejet det siden 1400-tallet via et ægteskab. Leslie var en prominent figur i den engelske og skotske brogerkrig, og han blev Lord Newark efter krigene. Sir William Burrell, der var skibsmagnat og samler af kunst og antikviteter, fattede interesse for borgen i 1800-tallet, og Sir Robert Lorimer lavede en plan for restaureringen, men de blev aldrig fuldført, da ejeren af stedet, Mr Baird fra Elie, ikke ønskede at sælge. Borgen har været kendt under flere navne, heriblandt Inverie, St Monans og St Monance, hvoraf sidstnævnte er den middelalderlige form af St Monan's.